Forsvunnet van Gogh lå på nordmanns loft
Van Gogh malte «Solnedgang ved Montmajour», et stort landskapsbilde, i 1888 da han var på høyden av sin karriere som kunstner. I 1908 ble det kjøpt av den norske forretningsmannen og kunstsamleren Nicolai Christian Mustad, som imidlertid ikke trodde det var ekte, ifølge NTB.Nå har ekspertene kommet til en annen konklusjon. - Det som gjør bildet helt spesielt, er at det stammer fra en overgangsfase i van Goghs produksjon, og det er dessuten et stort bilde fra en periode mange mener utgjør høydepunktet i hans virke, sier museumsdirektør Axel Rüger. Bildet er oppført i en av katalogene som van Goghs bror Theo laget over malerens verker. I 1970 ble det gjenfunnet i Nicolai Christian Mustads samling, som også omfattet bilder av Edvard Munch, men Mustad skal ha fått beskjed om at bildet ikke var ekte.- Funnet er svært oppsiktsvekkende i enhver forstand, sier kunstekspert Hans Richard Elgheim til VG. Han forklarer at det å slå fast om gammel kunst er ekte er en meget komplisert prosess. Hvem tror du er eier av bildet?Kunsteksperten vil ikke spekulere i hvor mye bildet er verdt. - Det fremstår som et mer eksperimenterende bilde, og siden det er usignert så tror jeg ikke det er like mye verdt som maleriene «Solsikkene» eller «Dr. Gachet». Likevel vil et bekreftet van Gogh-maleri være svært verdifullt, sier han. Museet skriver på sin nettside at maleriet vil bli stilt ut fra 24.september til 12.januar 2014. (NTB/VG NETT)
Et forsvunnet mesterverk av Vincent van Gogh er nå avduket ved museet viet den nederlandske maleren i Amsterdam. Bildet lå i mange år på loftet hos en norsk samler, som trodde det var en forfalskning.